ЗэфIэкI яIэу зыкъагъэлъагъуэ
Налшык дэт сабий-ныбжьыщIэ спорт школ №3-м и гъэсэнхэм боксымкIэ класс «Б»-м хэтхэм я урысейпсо зэхьэзэхуэм бжьыпэр щаубыдащ.
Псыхуабэ къалэм иджыблагъэ щекIуэкIа турнирым Урысейм и Ипщэ щIыналъэм, Украинэм, Абхъазым, Азербайджаным, Осетие Ипщэм щыщу спортсмен 300 хэтащ.
Зи хьэлъагъыр килограмм 91-рэ хъухэм я деж къыщыхэжаныкIащ Мокаев Магомед. Ар зэIущIищми щытекIуащ. ЕтIуанэ увыпIэр къихьащ Баккуев Ислъам (кг 76), Соблыр Астемыр, Кунчалов Iэдэм (тIури кг 40), Гаев Руслан (кг 68) сымэ ещанэщ.
Спортсмен ныбжьыщIэхэр ягъэсащ икIи зэхьэзэхуэм хуагъэхьэзыращ Гуртуевхэ Солтанрэ Аскэрбийрэ.
ЛЪОСТЭН Музэ.
